Tuskarovasas

Tuskarovasas () – upė Jungtinėse Amerikos Valstijose, Ohajuje; viena iš Maskingumą sudarančių upių (Ohajo upės baseinas). Prasideda Samito apygardoje valstijos šiaurės rytuose, Akrono apylinkėse. Aukštupyje prateka Portidžo ežerų sistemą. Teka į pietus, žemupyje pasuka į vakarus. Ties Košoktonu susilieja su Valhondingu ir sudaro Maskingumą.

Į šiaurę nuo Doverio ant Tuskarovaso įrengta potvynių valdymo užtvanka, užtvenktas Bič Sičio tvenkinys. Upės baseine sudaryta nemažai tvenkinių.


Pagrindiniai miestai prie upės: Akronas, Barbertonas, Masilonas, Doveris, Niu Filadelfija.

Upės pavadinimas kilęs nuo indėnų tuskarorų tautos pavadinimo.

 Šaltiniai 

Kategorija:JAV upės
Kategorija:Ohajas